Käyttöehdot - Aamuvirkkuu\nVerkkokaupan (www.aamuvirkkuu.fi) tuotteet suunnittelee, valmistaa ja myy Aamuvirkkuu (Y-tunnus 3128649-4). Verkkokaupan asiakkaat ovat suomalaisia yksityishenkilöitä, sekä yrityksiä. Pidätämme oikeuden hintojen, sekä postikulujen muutoksiin. Kaikkien tuotteiden hinnat sisältävät arvonlisäveron.\nAamuvirkkuun tuotteet ovat käsityönä tehtyjä. Käsityön luonteen vuoksi jokainen koru on uniikki ja niiden ulkonäkö saattaa poiketa verkkokaupan kuvissa esiintyvistä tuotteista. Värisävyt pyritään esittelemään kuvissa mahdollisimman tarkasti, Aamuvirkkuu ei vastaa tietokoneen näytön vaikutuksesta värien toistoon. Korujen värisävyt myös poikkeavat värikartoissa ilmoitetuista, sillä korun kovetus syventää ja tummentaa sävyä. Koruissa käytetty metalli on pääsääntöisesti kirurginterästä, joka ei muuta normaalissa käytössä väriään. Kullatun kirurginteräksen pinnoite saattaa kulua ja vaatia säännöllistä puhdistusta. Kultapinnoitettu korumetalli on kulumiselle altis. Virkatut korut saattavat muuttaa muotoaan, sillä materiaali on muutettu kovettamalla pehmeästä käyttöä paremmin kestäväksi. Jokaisen korun mukana tulee ohjeistus kuinka kovettaa koru uudelleen, sillä esimerkiksi pesu ja kastuminen saattavat pehmentää korua. Korua kovettaessa sen metalliosia, hapsuja, sekä helmiä on pyrittävä suojaamaan.\nTuotteet tilataan osoitteesta www.aamuvirkkuu.fi Vilkas-verkkokauppajärjestelmän kautta. Tilauksesta saapuu sähköpostilla tilausvahvistus, joka sisältää hinnan, toimituskulut, tilatut tuotteet, sekä arvonlisäveron. Tilausvahvistus toimii kuittina. Jotta tilausvahvistus on mahdollista lähettää, sähköpostiosoitteen ilmoittamista edellytetään tilausta tehtäessä. Puhelinnumeroa edellytetään, jotta seurantatunnukselliset lähetystavat ovat mahdollisia. Tilauksen yhteydessä tilaaja sitoutuu voimassa oleviin käyttö- ja tilausehtoihin.\nInnova 2 Lutakonaukio 740100 Jyväskylä\nToimitustavat ja -aika\nTilaukset valmistetaan ja toimitetaan saapumisjärjestyksessä. Käsityönä toteutettavien korujen luonteesta johtuen korut tehdään tilauksesta. Pyrimme kuitenkin mahdollisuuksien mukaan siihen, että korun valmistus aloitetaan ensimmäisessä mahdollisessa hetkessä. Tuotteen valmistuksessa kestää 1-5 arkipäivää. Tilaukset postitetaan tuotteiden valmistuttua seuraavassa mahdollisessa lähtevässä postissa. Kun tilaus on postitettu, asiakas saa tästä vahvistuksen sähköpostiinsa.\nToimitusaika on 2-14 arkipäivää, riippuen tuotteiden valmistusajasta, sekä Postin toimitusajoista. Kirjeenä lähtevien tuotteiden toimitusaika on lähetysajankohdasta eteenpäin n. 2-5 postinjakopäivää. XXS-paketin toimitusaika on lähetysajankohdasta eteenpäin 2-3 postinjakopäivää. XXS-paketti ja kirje toimitetaan tilaajan kotiin jakelupostin mukana. Lisätietoja toimitusajoista löytyy Postin omilta verkkosivuilta. HUOM! Kirjepostin toimitusajat ovat viitteellisiä ja perustuvat Postilta saatuun tietoon. Huomioithan, että postinjakopäiviä on viikossa 3-4 paikkakunnasta riippuen. Jos tilauksen lähetysvahvistuksen saapumisesta on kulunut yli 14 arkipäivää, ota yhteyttä Aamuvirkkuun.\nToimitustavaksi XXS-paketin valinneet tilaajat saavat erillisen sähköpostin, josta käy ilmi seurantatunnus. Aamuvirkkuu ei vastaa kuljetusyrityksestä riippuvasta toimitusajan pidentymisestä.\nMatkahuollon XXS-paketin toimitusaika on 1-3 arkipäivää. Paketin saapumisesta ilmoitetaan tekstiviestillä lähettäjän antamaan matkapuhelinnumeroon tai sähköpostiin. Toimitustavaksi XXS-paketin valinneet tilaajat saavat erillisen sähköpostin, josta käy ilmi seurantatunnus. Kaikissa paketeissa Aamuvirkkuu valitsee asiakkaan ilmoittaman osoitteen lähimmän noutopisteen.\nAamuvirkkuu pidättää oikeudet muuttaa ja päivittää toimitusehtoja. Pidennetyistä valmistus- ja toimitusajoista ilmoitetaan verkkokaupan etusivulla, sekä tarvittaessa suoraan asiakkaalle. Syitä pidennettyihin valmistusaikoihin voi olla esimerkiksi tilausten suuri määrä, sairastuminen tai yrittäjän loma.\nVerkkokaupan tuotteilla on Suomen kuluttajasuojalain mukainen 14 vrk vaihto- ja palautusoikeus. Vaihto- ja palautusoikeus koskee vain virheettömiä ja alkuperäisessä kunnossa olevia tuotteita. Verkkokaupalla on lakisääteinen virhevastuu myydyistä tuotteista. Palautuksesta aiheutuvat postikulut korvataan asiakkaalle, mikäli tuote on virheellinen. Muussa tapauksessa, kuten vaihtaessa tuotetta, asiakas maksaa palautuksen postikulut itse. Tilauksen palauttamisesta tai vaihtamisesta on tehtävä ilmoitus viipymättä osoitteeseen hannele@aamuvirkkuu.fi. Aamuvirkkuu ei vastaanota palautuksia yli 14 vuorokautta tuotteen vastaanottamisesta. Paketin noutamatta jättäminen ei ole virallinen palautus. Noutamattoman tuotteen palautuessa veloitamme asiakkaalta 8€/tilaus kattaaksemme aiheutuneet kulut. Jos noutamattoman tuotteen uudelleenlähetystä pyydetään, maksaa asiakas tästä koituvat lähetyskulut.\nKerro viestissäsi ainakin seuraavat asiat: Tilausnumero, tilauksen päivämäärä, nimi, osoite, puhelinnumero, palautuksen syy. Palautusosoite on Aamuvirkkuu/Hannele Survo Eeronkatu 7 A 11 40720 Jyväskylä.\nTuotteen korvaus- ja vaihtokustannuksista ja aiheeseen liittyvistä käytännöistä sovitaan henkilökohtaisesti palauttajan kanssa, sen jälkeen kun tuote on tarkistettu.\nOma väri-tuotteilla, tai muutoin asiakkaan toiveiden mukaan muokatuilla mittatilaustuotteilla ei ole vaihto- ja palautusoikeutta.\nJos asiakkaalle on lähetetty väärä tuote, tai tuote on kuljetuksen aikana kadonnut, ota välittömästi yhteyttä hannele@aamuvirkkuu.fi. Ilmoitus väärästä/viallisesta tuotteesta on tehtävä 14 vuorokauden sisällä lähetyksen vastaanottamisesta. Jos paketti on vioittunut kuljetuksen aikana, on tuotteesta tehtävä välittömästi reklamaatio Postin tai Matkahuollon toimipisteessä.\nEmme vastaa siitä, että tilauksen toimitus estyy, vaikeutuu tai myöhästyy Aamuvirkkuun vaikutusmahdollisuuksien ulkopuolella olevasta seikasta, kuten sodasta, luonnonmullistuksesta, vienti- tai tuontikiellosta, viranomaisen päätöksestä, yleisen liikenteen häiriintymisestä tai muusta vastaavasta Aamuvirkkuun toimintaa vaikeuttavasta tai estävästä toiminnasta.\nVerkkokauppa pidättää oikeudet muuttaa ja päivittää käyttö- ja toimitusehtoja, joten suosittelemme aina uuden tilauksen yhteydessä lukemaan ehdot uudelleen.